Estas calsineras cenomanianas presentan en una francha de 3–4 km a lo sud de lo río Guadalop una serie de plegos de dirección E-O vistables en la formación Mosqueruela y independients de los plegos de las calsineras aptianas de facies Urgon situadas estratigraficament baixo las formacions Escuita y Utriellas. Estas dos formacions de materials terrichenos (arenas y archilas), desparten los dos libels de calsineras y presentan comportamientos mecanicos diferents por estar menos tiercas, lo que explica que las deformacions de lo libel superior de calsineras cenomanianas no se correspondan con las de lo libel inferior de calcineras aptianas. A lo sud d'esta zona las calsineras cenomanianas van perdendo capuzamiento y van desapareixendo los plegos E-O, destacando un amplo sinclinal de dirección N-S (sinclinal de la Lastra), que tiene continación a lo norte de lo río Guadalop, (fuera de la sierra en la Muela d'el Galabardal), y tiene continuidat con l'anticlinal de Miravet.